熱刺大清洗名單曝光 李察利臣有份
2024年05月05日 20:10
東網電視
更多新聞短片
李察利臣(右)近7次上陣都食白果。(Getty Images)
根據英國《電訊報》爆料，熱刺計劃今夏出售多位球員，李察利臣榜上有名，皆因會方希望籌集資金，收購1位正宗射手。
據悉大清洗名單上有前鋒李察利臣、中場賀積查治、後衞艾馬遜，當中最有可能出售李察利臣，因為領隊普斯迪高路希望簽入1位入球率更高嘅射手。李察利臣2022年夏以5,000萬鎊(約4.9億港元)轉會費由愛華頓，加盟熱刺以來，上陣65場僅入14球。
呢位即將27歲巴西國腳雖然曾於上年12月至今年1月，頻頻入波，但之後無以為繼，近7次上陣都食白果，唔符合普斯迪高路要求。
盛傳熱刺有意收購飛燕諾前鋒辛迪亞高基文尼斯、賓福特射手艾雲東尼，兩人身價不菲，所以要先出售現有球員，先至有資金增兵，以及避免違反英超財政公平條件。